KOMISSION ASETUS (EY) N:o 2306/95, annettu 29 päivänä syyskuuta 1995, Uruguayn kierroksen maataloussopimuksen täytäntöönpanoa koskevista tietyistä siirtymäkauden toimenpiteistä, joita sovelletaan perustamissopimuksen liitteeseen II kuulumattomien tavaroiden muodossa vietyihin maataloustuotteisiin, ja asetuksen (EY) N:o 2476/94 muuttamisesta annetun asetuksen (EY) N:o 1268/95 muuttamisesta



Virallinen lehti nro L 233 , 30/09/1995 s. 0050 - 0050



KOMISSION ASETUS (EY) N:o 2306/95, annettu 29 päivänä syyskuuta 1995, Uruguayn kierroksen maataloussopimuksen täytäntöönpanoa koskevista tietyistä siirtymäkauden toimenpiteistä, joita sovelletaan perustamissopimuksen liitteeseen II kuulumattomien tavaroiden muodossa vietyihin maataloustuotteisiin, ja asetuksen (EY) N:o 2476/94 muuttamisesta annetun asetuksen (EY) N:o 1268/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden jalostamisessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 8 artiklan 3 kohdan ja 20 artiklan, sekä katsoo, että komission asetuksen (EY) N:o 1268/95 (2) 3 artiklan 1 kohdassa säädetään, että tässä kohdassa tarkoitettuja ennakkovahvistustodistuksia on annettava hakemuksenjättöä seuraavana viidentenä työpäivänä sikäli kuin kyseisenä määräaikana ei toteuteta erityistoimenpiteitä, selvyyden vuoksi on tarpeen täsmentää, mitkä toimenpiteet voidaan toteuttaa tuona määräaikana, kun komissio on päättänyt, mitkä mahdolliset toimenpiteet on toteutettava, ei ole tarpeen jättää uudelleen todistushakemuksia saman perustuotteen osalta ja samalle määrälle uudeksi harkinta-ajaksi, ja tässä asetuksessa säädetyt toimenpiteet ovat perustamissopimuksen liitteeseen II kuulumattomien valmistettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 1268/95 3 artiklan 1 kohtaan seuraavat alakohdat: "Edellä alakohdassa tarkoitettuja toimenpiteitä ovat tuen ennakkovahvistuksen keskeyttäminen tai joidenkin hakemusten tai kaikkien hakemusten hylkääminen tai joidenkin tai kaikkien hakemusten hyväksyminen tai tuen määrän muuttaminen. Jos komissio hyväksyy jotkut tai kaikki hakemukset, todistukset on annettava ennen viiden työpäivän määräajan kulumista. Jos sitä perustuotetta vastaavan tuen määrä, jonka osalta ennakkovahvistustodistusta haetaan, muuttuu, toimivaltaisen viranomaisen on ilmoitettava siitä hakijalle viipymättä. Tämä voi joko - peruuttaa hakemuksensa, missä tapauksessa takuu vapautetaan viipymättä, tai - hyväksyä ennakkovahvistustodistuksen antamisen muutetulle tuen määrälle. Jos asianomainen ei toimi viimeistään kolmantena työpäivänä muutetun tuen määrän julkaisemisen jälkeen, hänen katsotaan luopuneen ennakkovahvistuksesta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä syyskuuta 1995. Komission puolesta Martin BANGEMANN Komission jäsen (1) EYVL N:o L 318, 20.12.1993, s. 18 (2) EYVL N:o L 123, 3.6.1995, s. 5